**DEDDF GWASANAETHAU CYMDEITHASOL A LLESIANT (CYMRU)**

**ASTUDIAETH ACHOS – Mawrth 2017**

**Erin**

Mae Erin yn 17 oed. Bu’n byw gyda’i gofalwyr maeth presennol ers 2 flynedd. Daeth i mewn i’r system derbyn gofal pan oedd yn 14 oed a symudodd ddwywaith o ofal gofalwyr maeth cyn cael ei lleoli gyda’i gofalwyr maeth presennol.

Gwahanodd rhieni Erin pan oedd hi’n 13 oed a chafodd ei mam, oedd yn dioddef o iselder, hi’n gynyddol anodd i osod a rheoli ffiniau ar gyfer Erin. Dechreuodd Erin golli ysgol ac yn aml roedd yn aros allan yn hwyr y nos. Diwedd hyn oedd bod Erin yn aros oddi cartref yn fynych gan symud o un aelod o’r teulu i’r llall ar ôl i bartner newydd ei mam symud i mewn i’r cartref. Dros y chwe mis diwethaf, mae Erin wedi ail-gysylltu â’i mam.

Setlodd Erin yn dda iawn gyda’i gofalwyr presennol ac mae wedi ymateb yn bositif i’r gofal a’r cysondeb y maen nhw wedi’i gynnig iddi. Mae ei gofalwyr maeth wedi ei gweld yn datblygu ond maen nhw’n dal i bryderu nad oes ganddi eto’r sgiliau na’r hyder i fyw’n annibynnol. Mae Erin wedi sôn ei bod yn ofnus am y dyfodol ac mae am gael aros gyda gofalwyr maeth a fydd yn ei helpu i ddysgu’r sgiliau fydd angen arni i fyw’n annibynnol.

Mae ei gofalwyr wedi ei hannog i ddilyn ei huchelgais a’i diddordebau, mae ganddi ddiddordeb mewn chwaraeon ac mae’n awyddus i fynd i’r coleg lleol i astudio am gymhwyster chwaraeon a ffitrwydd.

Mae gweithiwr cymdeithasol Erin wedi trafod “Pan fyddai’n Barod” (When I am Ready”) gyda hi a’i gofalwyr ac mae Erin a’i gofalwyr wedi dangos diddordeb mewn cychwyn trefniadau ‘pan fydda i’n barod’ pan fydd Erin yn 18 oed.

**Ymarfer**

Ystyriwch a thrafod ystyriaethau a phroblemau cychwyn trefniadau 'Pan fydda i’n barod' o safbwynt pob parti drwy ystyried “beth sy’n bwysig i mi” o safbwynt:

* Erin
* Y gofalwyr maeth
* Mam Erin
* Y gwasanaethau cymdeithasol /y gweithiwr cymdeithasol
* Darparwr y maethu